Satrup

Satrup er et tettsted i Schleswig-Flensburg krets i delstaten Schleswig-Holstein i Tyskland. Byen ligger midt i Angeln i Mittelangeln kommune og har cirka 3.700 innbyggere. 

Satrups senromanske munkesteinkirke er fra 1200-tallet. I kirken finnes et romansk rytterbilde fra slutten av 1100-tallet. Bildet er innmuret i tårnet ved kirkens nord­side og viser en ridder på en liten hest i full galopp. Dens dimensjoner er 48 cm i høyden, 66 cm i bredden og 28 cm i dybden. 

I byen ligger godset Satrupholm. Godset er fra 1100-tallet. Det var en kirkelig og senere en kongelig eiendom inntil det ble solgt i 1770 til bønder. Til Satrupholm hørte tre meierigårder og fem landsbyer omkring Satrup. 

 Eksterne lenker 


Kategori:Byer i Schleswig-Holstein
Kategori:Kommuner i Tyskland opphørt i 2013